pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางร่วมกับมหาวิทยาลัยเกษตรศาสตร์จัดงานสัมมนา “โครงการสัมมนาเผยแพร่ผลการประเมินข้อตกลงคุณธรรม ประจำปีงบประมาณ พ.ศ. 2562”
วันพฤหัสบดีที่ 27 กุมภาพันธ์ 2563
กรมบัญชีกลางร่วมกับมหาวิทยาลัยเกษตรศาสตร์จัดงานสัมมนา “โครงการสัมมนาเผยแพร่ผลการประเมินข้อตกลงคุณธรรม ประจําปีงบประมาณ พ.ศ. 2562”
กรมบัญชีกลางร่วมกับมหาวิทยาลัยเกษตรศาสตร์จัดงานสัมมนา “โครงการสัมมนาเผยแพร่ผลการประเมินข้อตกลงคุณธรรม ประจําปีงบประมาณ พ.ศ. 2562” เพื่อประชาสัมพันธ์หลักการ แนวทางการดําเนินงานข้อตกลงคุณธรรม และเผยแพร่ผลการประเมินโครงการข้อตกลงคุณธรรม
กรมบัญชีกลางร่วมกับมหาวิทยาลัยเกษตรศาสตร์จัดงานสัมมนา “โครงการสัมมนาเผยแพร่ผลการประเมินข้อตกลงคุณธรรม ประจําปีงบประมาณ พ.ศ. 2562” เพื่อประชาสัมพันธ์หลักการ แนวทางการดําเนินงานข้อตกลงคุณธรรม และเผยแพร่ผลการประเมินโครงการข้อตกลงคุณธรรม รวมทั้งแลกเปลี่ยนความคิดเห็นและประสบการณ์จากการเข้าร่วมจัดทําข้อตกลงคุณธรรมของหน่วยงานภาครัฐเจ้าของโครงการและผู้สังเกตการณ์
นายภูมิศักดิ์ อรัญญาเกษมสุข อธิบดีกรมบัญชีกลาง ได้เปิดเผยภายหลังงานสัมมนา “โครงการสัมมนาเผยแพร่ผลการประเมินข้อตกลงคุณธรรม ประจําปีงบประมาณ พ.ศ. 2562” ณ โรงแรมมิราเคิล แกรนด์ คอนเวนชั่น หลักสี่ กรุงเทพมหานคร ในวันนี้ (27 ก.พ. 63) ว่า กรมบัญชีกลางในฐานะหน่วยงานกํากับดูแลการจัดซื้อจัดจ้างภาครัฐ ได้ร่วมกับมหาวิทยาลัยเกษตรศาสตร์ จัดงานสัมมนาเผยแพร่ผลการประเมินข้อตกลงคุณธรรมตามมาตรา 17 และมาตรา 18 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เพื่อประชาสัมพันธ์หลักการและแนวทางการจัดทําข้อตกลงคุณธรรมตามประกาศฯ รวมถึงจัดให้มีเวทีในการแลกเปลี่ยนความคิดเห็น และประสบการณ์ร่วมกัน เพื่อนําข้อเสนอแนะและความคิดเห็นที่ได้รับจากทุกภาคส่วนไปพัฒนาปรับปรุงแนวทาง การดําเนินงานข้อตกลงคุณธรรมในอนาคต
“โครงการข้อตกลงคุณธรรมได้เริ่มดําเนินการมาตั้งแต่ปีงบประมาณ 2558 - 2563 ซึ่งปัจจุบันมีโครงการจัดซื้อจัดจ้างของหน่วยงานราชการ รัฐวิสาหกิจ และองค์กรปกครองส่วนท้องถิ่น ที่นําข้อตกลงคุณธรรมมาใช้ จํานวนทั้งสิ้น 118 โครงการ จาก 56 หน่วยงาน ซึ่งคิดเป็นมูลค่า 1.9 ล้านล้านบาท ดําเนินการจัดซื้อจัดจ้างแล้ว 3.3 แสนล้านบาท สามารถประหยัดงบได้ 1.1 แสนล้านบาท โดยส่วนหนึ่งเป็นผลมาจากการที่ผู้สังเกตการณ์ได้เข้าสังเกตการณ์ และให้ข้อเสนอแนะแก่หน่วยงานภาครัฐเจ้าของโครงการ” อธิบดีกรมบัญชีกลาง กล่าว
อธิบดีกรมบัญชีกลางกล่าวในตอนท้ายว่า กรมบัญชีกลางจะพัฒนาการดําเนินงานข้อตกลงคุณธรรม เพื่อเป็นเครื่องมือในการสนับสนุนการดําเนินงานของภาครัฐและภาคเอกชนให้ดําเนินการจัดซื้อจัดจ้างอย่างสุจริต โปร่งใส ตรวจสอบได้ ทําให้ผู้ปฏิบัติงานสามารถปฏิบัติงานได้อย่างถูกต้อง ลดช่องทางการทุจริตคอร์รัปชัน และทําให้การจัดซื้อจัดจ้างของภาครัฐเป็นไปอย่างมีประสิทธิภาพ รวมทั้งยกระดับความโปร่งใสในการจัดซื้อจัดจ้างภาครัฐของประเทศไทยในเวทีนานาชาติ
รัฐบาลไทย-ข่าวทำเนียบรัฐบาล-ดัชนีความเชื่อมั่นผู้ประกอบการธุรกิจพัฒนาที่อยู่อาศัยลดลงต่อเนื่อง ต่ำกว่าค่ากลาง 5 ไตรมาสต่อต่อกัน กลุ่มบริษัทจดทะเบียนฯ มีความหวังว่าครึ่งหลังปี 2563 สถานการณ์อาจจะดีขึ้น
วันพุธที่ 15 กรกฎาคม 2563
ดัชนีความเชื่อมั่นผู้ประกอบการธุรกิจพัฒนาที่อยู่อาศัยลดลงต่อเนื่อง ต่ํากว่าค่ากลาง 5 ไตรมาสต่อต่อกัน กลุ่มบริษัทจดทะเบียนฯ มีความหวังว่าครึ่งหลังปี 2563 สถานการณ์อาจจะดีขึ้น
ศูนย์ข้อมูลอสังหาริมทรัพย์ ธนาคารอาคารสงเคราะห์ รายงานดัชนีความเชื่อมั่นของผู้ประกอบการธุรกิจพัฒนาที่อยู่อาศัย ในกรุงเทพฯ – ปริมณฑล ในภาวะปัจจุบัน (Current Situation Index) ณ ไตรมาส 2 ปี 2563 พบว่าดัชนียังคงลดลงต่ํากว่าค่ากลางที่ 50.0
ศูนย์ข้อมูลอสังหาริมทรัพย์ ธนาคารอาคารสงเคราะห์ รายงานดัชนีความเชื่อมั่นของผู้ประกอบการธุรกิจพัฒนาที่อยู่อาศัย ในกรุงเทพฯ – ปริมณฑล ในภาวะปัจจุบัน (Current Situation Index) ณ ไตรมาส 2 ปี 2563 พบว่าดัชนียังคงลดลงต่ํากว่าค่ากลางที่ 50.0 โดยมีค่าเท่ากับ 42.6 แต่มีสัญญาณดีขึ้นเล็กน้อยจากไตรมาสก่อนหน้า (QoQ) ซึ่งมีค่าดัชนีอยู่ที่ 41.2 ดัชนีความเชื่อมั่นฯ ในภาวะปัจจุบันของผู้ประกอบการธุรกิจพัฒนาที่อยู่อาศัย ลดต่ํากว่าค่ากลางที่ 50.0 ติดต่อกัน 5 ไตรมาส นับตั้งแต่ไตรมาส 2 ปี 2562 ซึ่งมีการประกาศใช้มาตรการ Macroprudential ของธนาคารแห่งประเทศไทย
ดร.วิชัย วิรัตกพันธ์ ผู้ตรวจการธนาคารอาคารสงเคราะห์ และรักษาการผู้อํานวยการศูนย์ข้อมูลอสังหาริมทรัพย์ กล่าวว่า ผู้ประกอบการธุรกิจพัฒนาที่อยู่อาศัยยังมีมุมมองเชิงลบต่อสถานการณ์ตลาดที่อยู่อาศัยในปัจจุบัน อย่างไรก็ตาม ความเชื่อมั่นของผู้ประกอบการฯ ในไตรมาสนี้เพิ่มขึ้นกว่าไตรมาสก่อนหน้า สาเหตุจากการที่รัฐบาลได้ดําเนินการมาตรการผ่อนคลายการล็อคดาวน์ให้ธุรกิจสามารถกลับมาดําเนินการได้ตามปกติ แต่ทั้งนี้ ดัชนีก็ยังคงต่ํากว่าค่ากลางที่ระดับ 50.0 โดยเฉพาะกลุ่มบริษัทรายกลางและรายย่อยซึ่งไม่ได้จดทะเบียนบริษัทในตลาดหลักทรัพย์ฯ มีความเชื่อมั่นต่อสถานการณ์ตลาดที่อยู่อาศัยในปัจจุบันลดลงอย่างมาก
เมื่อแยกกลุ่มผู้ประกอบการฯ ตามประเภทบริษัทพบว่า ความเชื่อมั่นในภาวะปัจจุบันของผู้ประกอบการกลุ่ม Listed Companies มีค่าดัชนีเท่ากับ 45.7 เพิ่มขึ้นจากไตรมาสก่อนหน้า ซึ่งมีค่าดัชนีอยู่ที่ 41.7 แต่ยังคงต่ํากว่าค่ากลางที่ระดับ 50.0 ขณะที่ผู้ประกอบการกลุ่ม Non-listed Companies มีค่าดัชนีเท่ากับ 38.0 ลดลงจากไตรมาสก่อนหน้าที่มีค่าดัชนีอยู่ที่ 40.5 และต่ํากว่าค่ากลางที่ระดับ 50.0
สําหรับดัชนีความเชื่อมั่นในอีก 6 เดือนข้างหน้า (Expectations Index) มีค่าเท่ากับ 51.8 เพิ่มขึ้นเล็กน้อยจากไตรมาสก่อนหน้า (QoQ) ซึ่งอยู่ที่ระดับ 51.5 และสูงกว่าค่ากลางที่ระดับ 50.0 สะท้อนให้เห็นว่าผู้ประกอบการคาดว่าอีก 6 เดือนข้างหน้าธุรกิจพัฒนาที่อยู่อาศัยจะปรับตัวดีขึ้นเล็กน้อย แม้ว่าภาคธุรกิจจะกลับมาดําเนินการได้ตามปกติมากขึ้น และรัฐบาลได้ออกมาตรการต่างๆ เพื่อกระตุ้นภาวะเศรษฐกิจ แต่ผู้ประกอบการยังคงกังวลเกี่ยวกับการระบาดรอบที่สองของเชื้อ COVID-19
ผู้ประกอบการฯ กลุ่ม Listed Companies มีค่าดัชนีความเชื่อมั่นในอีก 6 เดือนข้างหน้าเท่ากับ 57.0 เพิ่มขึ้นจากไตรมาสก่อนซึ่งอยู่ที่ระดับ 54.8 แต่ผู้ประกอบการฯ กลุ่ม Non-listed Companies มีค่าดัชนีเท่ากับ 44.1 จุด ลดลงจากไตรมาสก่อนหน้าซึ่งอยู่ที่ระดับ 46.4
รัฐบาลไทย-ข่าวทำเนียบรัฐบาล-กระทรวงเกษตรฯ โดยกรมชลประทาน เดินหน้าบริหารจัดการน้ำและผลักดันค่าความเค็ม
วันพุธที่ 15 มกราคม 2563
กระทรวงเกษตรฯ โดยกรมชลประทาน เดินหน้าบริหารจัดการน้ําและผลักดันค่าความเค็ม
กระทรวงเกษตรฯ โดยกรมชลประทาน เดินหน้าบริหารจัดการน้ําและผลักดันค่าความเค็ม จากระดับน้ําทะเลหนุนสูงช่วง 13 – 15 ม.ค. 63 เพื่อลดผลกระทบต่อการผลิตประปา กล้วยไม้ และพืชผลทางการเกษตร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยถึงการบริหารจัดการน้ําและสถานการณ์การผลักดันค่าความเค็ม ว่า สถานการณ์น้ําในอ่างเก็บน้ําขนาดใหญ่ 4 เขื่อนหลักลุ่มน้ําเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์) ปัจจุบัน (14 ม.ค. 63) มีปริมาณน้ํารวมกัน 10,789 ล้าน ลบ.ม. หรือร้อยละ 43 ของความจุอ่างฯรวมกัน มีปริมาณน้ําใช้การได้รวมกัน 4,093 ล้าน ลบ.ม. หรือคิดเป็นร้อยละ 23 ของปริมาณน้ําใช้การได้รวมกัน ซึ่งกระทรวงเกษตรฯ โดยกรมชลประทานได้บริหารจัดการน้ําตามแผนจัดสรรน้ําลุ่มน้ําเจ้าพระยาฤดูแล้งปี 2562/63 ตั้งแต่วันที่ 1 พฤศจิกายน 2562 ถึงวันที่ 30 เมษายน 2563 มีความต้องการน้ําตลอดฤดูแล้งปี 2562/63 จํานวน 5,434 ล้าน ลบ.ม. แบ่งเป็นแผนจัดสรรน้ําฤดูแล้ง พ.ย.62 – เม.ย.63 จํานวน 4,000 ล้าน ลบ.ม. (ผันน้ําจากลุ่มน้ําแม่กลอง 500 ล้าน ลบ.ม.) ปัจจุบัน 14 ม.ค.63) จัดสรรน้ําฤดูแล้ง (4,000 ล้าน ลบ.ม.) ไปแล้ว 2,022 ล้าน ลบ.ม. คิดเป็นร้อยละ 51 ของแผน ทั้งนี้เนื่องจากสภาพน้ําต้นทุนมีจํากัด ต้องอาศัยความร่วมมือจากทุกภาคส่วน และปฏิบัติตามแผนอย่างเคร่งครัดเพื่อให้การบริหารจัดการน้ําเป็นไปอย่างมีประสิทธิภาพ
ด้านนายทวีศักดิ์ ธนเดโชพล รองอธิบดีกรมชลประทาน กล่าวเพิ่มเติมว่า จากสถานการณ์ค่าความเค็มในลุ่มน้ําเจ้าพระยา หลังกรมชลประทานได้ดําเนินการบริหารจัดการน้ําเพื่อผลักดันค่าความเค็มที่รุกตัวในแม่น้ําเจ้าพระยา ซึ่งเกิดน้ําทะเลหนุนช่วงวันที่ 13 – 15 ม.ค. 63 ทําให้สถานการณ์ค่าความเค็มยังคงทรงตัวและอยู่ในเกณฑ์ที่สามารถควบคุมได้ วันนี้ (15 ม.ค. 63) แม่น้ําเจ้าพระยา ที่สถานีประปาสําแล เวลา 08.00 น. วัดได้ 0.19 กรัมต่อลิตร (เกณฑ์เฝ้าระวัง 0.25 กรัมต่อลิตร มาตรฐานเพื่อการผลิตน้ําประปาไม่เกิน 0.50 กรัมต่อลิตร) แม่น้ําท่าจีน ที่สถานีปากคลองจินดา เวลา 08.00 น. วัดได้ 0.25 กรัมต่อลิตร (เกณฑ์เฝ้าระวังสําหรับกล้วยไม้ 0.75 กรัมต่อลิตร เกณฑ์เฝ้าระวังเพื่อการเกษตรไม่เกิน 2 กรัมต่อลิตร) ส่วนแม่น้ําปราจีน-บางปะกง ที่สถานีปราจีนบุรี เวลา 07.00 น. วัดได้ 0.07 กรัมต่อลิตร (เกณฑ์เฝ้าระวังเพื่อการเกษตรไม่เกิน 2 กรัมต่อลิตร) และ แม่น้ําแม่กลอง ที่สถานีปากคลองดําเนินสะดวก เวลา 07.00 น. วัดได้ 0.23 กรัมต่อลิตร (เกณฑ์เฝ้าระวังสําหรับกล้วยไม้ 0.75 กรัมต่อลิตร เกณฑ์เฝ้าระวังเพื่อการเกษตรไม่เกิน 2 กรัมต่อลิตร)
อย่างไรก็ตาม กระทรวงเกษตรฯ โดยกรมชลประทาน จะดําเนินการบริหารจัดการน้ําและการผลักดันค่าความเค็มที่รุกตัวในลุ่มน้ําเจ้าพระยาตามแผนอย่างต่อเนื่อง เพื่อให้เกิดความเสถียรภาพและความมั่นคงด้านน้ํา ทั้งนี้ ต้องขอย้ําว่าปริมาณน้ําที่มีอยู่อย่างจํากัด จําเป็นต้องมีการจัดสรรให้เพียงพอต่อการอุปโภคบริโภคเป็นหลักอย่างไม่ขาดแคลน พร้อมกันนี้ต้องขอความร่วมมือร่วมใจจากทุกภาคส่วนให้ใช้น้ําตามแผนที่วางไว้ และใช้น้ําอย่างประหยัดคุ้มค่าให้มากที่สุด
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-โฆษกรัฐบาล เผย ยอดผู้ลงทะเบียนรับเงินอุดหนุนเด็กแรกเกิดทะลุเป้า ภาคตะวันออกเฉียงเหนือ สูงที่สุด พร้อมระบุ เด็กที่เกิดในห้วง  1 ตค  58 - 30 กย 59 ยังมีโอกาสถึงสิ้นเดือนนี้ ด้านนายกฯ
วันเสาร์ที่ 22 ตุลาคม 2559
โฆษกรัฐบาล เผย ยอดผู้ลงทะเบียนรับเงินอุดหนุนเด็กแรกเกิดทะลุเป้า ภาคตะวันออกเฉียงเหนือ สูงที่สุด พร้อมระบุ เด็กที่เกิดในห้วง  1 ตค  58 - 30 กย 59 ยังมีโอกาสถึงสิ้นเดือนนี้ ด้านนายกฯ
โฆษกรัฐบาล เผย ยอดผู้ลงทะเบียนรับเงินอุดหนุนเด็กแรกเกิดทะลุเป้า ภาคตะวันออกเฉียงเหนือ สูงที่สุด พร้อมระบุ เด็กที่เกิดในห้วง  1 ตค  58 - 30 กย 59 ยังมีโอกาสถึงสิ้นเดือนนี้ ด้านนายกฯ ให้กําลังใจเจ้าหน้าที่
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า โครงการเงินอุดหนุนเพื่อการเลี้ยงดูเด็กแรกเกิดในปีงบประมาณ 2559 ได้รับการตอบรับจากประชาชนเป็นอย่างดี มีผู้มาลงทะเบียนขอรับสิทธิ 136,490 คน ซึ่งมากเกินกว่าเป้าหมายของโครงการที่ตั้งไว้ 128,000 คน โดยภาคตะวันออกเฉียงเหนือมีผู้มาลงทะเบียนสูงที่สุดคิดเป็นร้อยละ 41.36 ของทั้งหมด เบิกจ่ายเงินอุดหนุนไปแล้วร้อยละ 84.03
“เด็กในครอบครัวรายได้น้อยที่เกิดในช่วงปีงบประมาณ 2559 คือตั้งแต่วันที่ 1 ต.ค. 58 – 30 ก.ย. 59 ยังสามารถลงทะเบียนเพื่อขอรับสิทธิ์ได้ภายในวันที่ 30 กันยายน 2559 นี้ โดยที่ผ่านมามีผู้ได้รับสิทธิแล้ว 103,389 คน อยู่ระหว่างการพิจารณา 33,101 คน สภาพปัญหาส่วนใหญ่ของผู้มาลงทะเบียน 5 อันดับแรก ได้แก่ ว่างงาน ร้อยละ 44.55 เป็นแม่วัยใส ร้อยละ 22.55 เลี้ยงเดี่ยว ร้อยละ 39.98 ประสบปัญหาที่อยู่อาศัย ร้อยละ 9.85 และ กําลังศึกษาอยู่ร้อยละ 0.75
นอกจากเงินอุดหนุนเพื่อการเลี้ยงดูเด็กแล้วรัฐบาลได้ส่งเจ้าหน้าที่ไปเยี่ยมเยียนครอบครัว เพื่อให้ความช่วยเหลือในด้านอื่นๆ ที่จะส่งผลต่อคุณภาพชีวิตของเด็กเพิ่มเติม อาทิ ช่วยปรับปรุงสภาพที่อยู่อาศัย จัดให้มีการอบรมการดูแลตนเองของหญิงตั้งครรภ์และการเลี้ยงดูเด็ก โดยโครงการเงินอุดหนุนเพื่อการเลี้ยงดูเด็กแรกเกิดจะนําร่องใช้ระบบ e-Payment ภาครัฐ ในการจ่ายสวัสดิการให้แก่ผู้ได้รับสิทธิ ซึ่งจะเชื่อมโยงกับฐานข้อมูลสวัสดิการสังคมของกรมบัญชีกลางและจ่ายเงินผ่านบัญชีธนาคารโดยเริ่มตั้งแต่เดือนนี้เป็นต้นไป”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ฝากชื่นชมและให้กําลังใจเจ้าหน้าที่ผู้ปฎิบัติงานทั้งส่วนกลางและในพื้นที่ ที่ประชาสัมพันธ์ข้อมูลให้ประชาชนทราบและมาลงทะเบียนได้เกินกว่าที่ตั้งเป้าไว้ โดยจังหวัดที่มีการลงทะเบียนมากที่สุด 5 จังหวัดแรก ได้แก่ ปัตตานี นครศรีธรรมราช บุรีรัมย์ นครราชสีมา และนราธิวาส
“ท่านนายกฯ กําชับ พม. ให้เป็นแกนหลักในการประสานหน่วยงานที่เกี่ยวข้องโดยใช้กลไกประชารัฐ ในการเสริมสร้างความรู้ความเข้าใจ และความตระหนักให้แก่ครอบครัวของเด็กแรกเกิดที่มีรายได้น้อยในการเลี้ยงดูบุตรหลานให้มีคุณภาพ ซึ่งเด็กในวัยนี้เหมือนฟองน้ําที่จะซึมซับพฤติกรรมทุกอย่างของคนเลี้ยง พ่อแม่ผู้ปกครองจึงควรใส่ใจดูแลให้ความรักความอบอุ่นแก่เด็ก และถือเป็นช่วงเวลาทองของพัฒนาการ ที่ทุกคนในครอบครัวควรมีความรู้จะได้ช่วยกันส่งเสริมพัฒนาการเด็กให้เติบโตอย่างสมวัย เพื่อยกระดับคุณภาพประชากรไทยในอนาคต”
ทั้งนี้ แม่ที่กําลังตั้งครรภ์และมีกําหนดคลอดในช่วง 1 ต.ค. 59 – 30 ก.ย.60 สามารถลงทะเบียนเพื่อรับสิทธิในปีงบประมาณ 2560 ได้ตั้งแต่บัดนี้ ถึง 30 ก.ย. 2560 ที่สํานักงานเขต สํานักงานเทศบาล และองค์การบริหารส่วนตําบล สอบถามรายละเอียดได้ที่สํานักงานพัฒนาสังคมและความมั่นคงของมนุษย์จังหวัด และ กรมกิจการเด็กและเยาวชน
รัฐบาลไทย-ข่าวทำเนียบรัฐบาล-กระทรวงดิจิทัลฯ-ออสเตรเลีย ลงนาม MOU ความร่วมมือไซเบอร์ซิเคียวริตี้และดิจิทัล
วันพฤหัสบดีที่ 10 มกราคม 2562
กระทรวงดิจิทัลฯ-ออสเตรเลีย ลงนาม MOU ความร่วมมือไซเบอร์ซิเคียวริตี้และดิจิทัล
กระทรวงดิจิทัลฯ
กระทรวงดิจิทัลฯ-กระทรวงการต่างประเทศและการค้าออสเตรเลีย จับมือลงนาม MOU ความร่วมมือด้านความมั่นคงไซเบอร์และดิจิทัลระหว่างราชอาณาจักรไทยและเครือรัฐออสเตรเลีย ปูทางสู่การแบ่งปันข้อมูลข่าวสาร และแนวทางปฏิบัติที่เป็นเลิศด้านดิจิทัลและความมั่นคงปลอดภัยทางไซเบอร์รวม 5 ข้อ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า วันนี้ (วันที่ 10 มกราคม 2562) ได้มีพิธีลงนามร่วมกับนางมาริส เพย์น (Senator the Honourable Marise Payne) รัฐมนตรีว่าการต่างประเทศ กระทรวงการต่างประเทศและการค้าเครือรัฐออสเตรเลีย ในบันทึกความเข้าใจว่าด้วยความร่วมมือด้านความมั่นคงไซเบอร์และดิจิทัลระหว่างราชอาณาจักรไทยและเครือรัฐออสเตรเลีย (Memorandum of Understanding on Cyber and Digital Cooperation between the Government of the Kingdom of Thailand and the Government of Australia) โดยมีพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้เกียรติเป็นสักขีพยานในการลงนาม ณ ห้องสีฟ้า ตึกสันติไมตรี ทําเนียบรัฐบาล
ทั้งนี้ บันทึกความเข้าใจฯ ดังกล่าว มีวัตถุประสงค์เพื่อส่งเสริมความร่วมมือด้านความมั่นคงทางไซเบอร์และด้านดิจิทัลเพื่อเศรษฐกิจระหว่างไทยกับออสเตรเลีย ตามกฎหมายและนโยบายภายในประเทศของแต่ละประเทศ และข้อผูกพันระหว่างประเทศ โดยขอบเขตความร่วมมือด้านความมั่นคงทางไซเบอร์ ครอบคลุมหลักๆ ดังนี้ 1. การแลกเปลี่ยนข้อมูลข่าวสารและแลกเปลี่ยนแนวปฏิบัติที่ดีในด้านความมั่นคงปลอดภัยทางไซเบอร์ 2. การพัฒนาทักษะด้านความมั่นคงทางไซเบอร์ และ 3. การยึดมั่นในเรื่องความมั่นคงระหว่างประเทศในโลกไซเบอร์
ในส่วนขอบเขตความร่วมมือด้านดิจิทัล ประกอบด้วย 1. การแบ่งปันแนวทางปฏิบัติที่ดีเลิศและการส่งเสริมนวัตกรรม โดยการสนับสนุนการแบ่งปันนโยบายระดับชาติ แนวปฏิบัติที่เป็นเลิศและกลยุทธ์ที่เกี่ยวข้องกับเศรษฐกิจดิจิทัล และ 2. ความร่วมมืออื่นๆ ที่เกี่ยวข้องด้านดิจิทัลและความมั่นคงทางไซเบอร์
“บันทึกความเข้าใจฉบับนี้ เกิดขึ้นจากความคิดริเริ่มของผม และเอกอัครราชทูตเครือรัฐออสเตรเลียประจําประเทศไทย ในการจัดทําความร่วมมือระหว่างทั้งสองประเทศ ซึ่งรัฐบาลออสเตรเลียได้ให้ความสําคัญในด้าน Cybersecurity เป็นอย่างมาก โดยมีนโยบายให้หน่วยงานด้านไซเบอร์สามารถเข้าถึงได้ง่าย เพื่อให้สามารถทํางานร่วมกันกับหน่วยงานที่เกี่ยวข้องจากภาคส่วนต่างๆ ได้อย่างมีประสิทธิภาพ และยังให้ความสําคัญในการปกป้องโครงสร้างพื้นฐานด้านการสื่อสารที่สําคัญของประเทศ รวมถึงส่งเสริมด้านการวิจัยและพัฒนาเพื่อสร้างนวัตกรรมและองค์ความรู้ในการรับมือกับภัยคุกคามด้านไซเบอร์” ดร.พิเชฐฯ กล่าว
*************************
รัฐบาลไทย-ข่าวทำเนียบรัฐบาล-โฆษกรัฐบาล มั่นใจบัตรสวัสดิการแห่งรัฐ ช่วยพยุงเศรษฐกิจ และเกิดประโยชน์แท้จริง
วันอาทิตย์ที่ 18 สิงหาคม 2562
โฆษกรัฐบาล มั่นใจบัตรสวัสดิการแห่งรัฐ ช่วยพยุงเศรษฐกิจ และเกิดประโยชน์แท้จริง
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี  มั่นใจบัตรสวัสดิการแห่งรัฐ ช่วยพยุงเศรษฐกิจ และเกิดประโยชน์ตแท้จริง
วันนี้ (18 สิงหาคม 2562) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยมั่นใจ บัตรสวัสดิการแห่งรัฐ เกิดประโยชน์ต่อเศรษฐกิจ โดยเฉพาะภาคการบริโภคที่ช่วยพยุงการขยายตัวของเศรษฐกิจ เพราะผลของการใช้จ่ายผ่านบัตรสวัสดิการแห่งรัฐ จํานวน 109,048.13 ล้านบาท (ร้อยละ 0.7 ของ Nominal GDP) มีส่วนสําคัญที่ทําให้การบริโภคภาคเอกชนในไตรมาสที่ 3 และ 4 ปี 2561 และไตรมาสที่ 1 ปี 2562 ขยายตัวถึงร้อยละ 5.2 5.4 และ 4.6 ตามลําดับ ซึ่งมากกว่าอัตราการขยายตัวของผลิตภัณฑ์มวลรวมภายในประเทศที่ขยายตัวร้อยละ 3.2 3.6 และ 2.8 ตามลําดับ ซึ่งสะท้อนให้เห็นว่า การบริโภคภาคเอกชนที่ได้อานิสงค์ส่วนหนึ่งจากบัตรสวัสดิการแห่งรัฐที่ช่วยให้เศรษฐกิจไม่ทรุดตัวลงมากกว่าที่เป็น (รายงานผลิตภัณฑ์มวลรวมภายในประเทศรายไตรมาส; สํานักงานสภาพัฒนาการเศรษฐกิจและสังคมแห่งชาติ)
นอกจากนี้ การดําเนินโครงการลงทะเบียนเพื่อสวัสดิการแห่งรัฐ ยังส่งเกิดประโยชน์ต่อภาครัฐเช่น มีฐานข้อมูลเชิงลึกเป็นรายบุคคลและพื้นที่ สามารถจัดสวัสดิการแบบถูกฝาถูกตัว ใช้งบประมาณคุ้มค่า ให้สวัสดิการที่ตรงกับความต้องการของผู้มีรายได้น้อย บรรเทาภาระค่าครองชีพที่จําเป็นของครัวเรือนได้ ใช้สวัสดิการที่ให้ผ่านบัตรสวัสดิการแห่งรัฐ ไม่มีการรั่วไหล ไม่มีการคอรัปชั่น ถ้าไม่ใช้เงินไม่หายไปไหน ยังคงอยู่ในกองทุนประชารัฐเพื่อเศรษฐกิจฐานรากด้วย
-----------------
สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ร่วมบูรณาการทุกภาคส่วน เร่งแก้ปัญหาขาดแคลนแรงงานประมง
วันพฤหัสบดีที่ 2 สิงหาคม 2561
ก.แรงงาน ร่วมบูรณาการทุกภาคส่วน เร่งแก้ปัญหาขาดแคลนแรงงานประมง
รมว.แรงงาน ประชุมคณะอนุกรรมการประสานงานการจัดการปัญหาแรงงานต่างด้าวและการค้ามนุษย์ด้านแรงงาน (อกนร.) ครั้งที่ 1/2561 พร้อมบูรณาการทุกหน่วยงานที่เกี่ยวข้อง เร่งแก้ปัญหาขาดแคลนแรงงานประมง
วันที่ 2 สิงหาคม 2561 เวลา 09.00 น. พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมคณะอนุกรรมการประสานงานการจัดการปัญหาแรงงานต่างด้าวและการค้ามนุษย์ด้านแรงงาน (อกนร.) ครั้งที่ 1/2561 ณ ห้องประชุม ศ.นิคม จันทรวิทุร อาคารกระทรวงแรงงาน โดยมี นายจรินทร์ จักกะพาก ปลัดกระทรวงแรงงาน ผู้บริหารกระทรวงแรงงาน และหน่วยงานที่เกี่ยวข้อง อาทิ กระทรวงมหาดไทย กระทรวงสาธารณสุข กระทรวงการต่างประเทศ สํานักงานตํารวจแห่งชาติ สํานักงานตรวจคนเข้าเมือง สภาหอการค้าแห่งประเทศไทย สภาอุตสาหกรรมแห่งประเทศไทย เป็นต้น เข้าร่วมประชุม
โดยการประชุมฯ ดังกล่าวเป็นการประชุมเพื่อรับทราบผลการประชุมการแก้ไขปัญหาการขาดแคลนแรงงานประมงทะเล สืบเนื่องจากสมาคมประมงแห่งประเทศไทยแจ้งว่ากําลังประสบปัญหาขาดแคลนแรงงานประมงและได้แจ้งความต้องการจํานวน 42,649 คน และเพื่อพิจารณาแนวทางการจ้างแรงงานต่างด้าวสัญชาติเวียดนาม ซึ่งในปัจจุบันมีแรงงานเวียดนามทํางานอย่างถูกกฎหมายในประเทศไทย จํานวน 1,130 คน เป็นระดับฝีมือ 724 คน ส่งเสริมการลงทุน (BOI) 300 คน มติครม. (ทํางานก่อสร้าง) 100 คน แรงงานนําเข้าตาม MOU 6 คน
รมว.แรงงาน กล่าวว่า เพื่อความมั่นคงของประเทศและความต้องการที่แท้จริงของภาคประมง กระทรวงแรงงานพร้อมจะให้มีการนําเข้าแรงงานตาม MOU ในกิจการประมงทะเลที่ขาดแคลน จึงขอให้แจ้งรายละเอียดว่ามีจังหวัดใดบ้างใน 22 จังหวัดชายทะเลที่ขาดแคลน เพื่อที่จะนําเข้าตาม MOU ต่อไป ในส่วนของการนําเข้าแรงงานในสัญชาติอื่นนั้น ขอเรียนว่าขณะนี้แรงงาน 4 สัญชาติมีเพียงพอแล้ว
++++++++++++++++++++++++++
รัฐบาลไทย-ข่าวทำเนียบรัฐบาล-สวทช. อว. จับมือสถาบันวิทยสิริเมธี พัฒนาบัณฑิตคุณภาพสูงด้านวิทยาศาสตร์และเทคโนโลยีเสริมความเข้มแข็งด้านการวิจัยและพัฒนาตอบนโยบายประเทศไทย
วันพุธที่ 13 พฤศจิกายน 2562
สวทช. อว. จับมือสถาบันวิทยสิริเมธี พัฒนาบัณฑิตคุณภาพสูงด้านวิทยาศาสตร์และเทคโนโลยีเสริมความเข้มแข็งด้านการวิจัยและพัฒนาตอบนโยบายประเทศไทย
สวทช. อว. จับมือสถาบันวิทยสิริเมธี พัฒนาบัณฑิตคุณภาพสูงด้านวิทยาศาสตร์และเทคโนโลยีเสริมความเข้มแข็งด้านการวิจัยและพัฒนาตอบนโยบายประเทศไทย
เมื่อวันที่ 11 พฤศจิกายน 2562 ณ หอประชุมไพรินทร์ สถาบันวิทยสิริเมธี จังหวัดระยอง : ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ให้เกียรติเป็นประธานในพิธีลงนามบันทึกข้อตกลงความร่วมมือ “การพัฒนานักศึกษาด้านวิทยาศาสตร์และเทคโนโลยีของสถาบันให้เป็นบัณฑิตวิจัยคุณภาพสูง ในสาขาที่ตอบสนองความต้องการของประเทศ” ระหว่าง สํานักงานพัฒนาวิทยาศาสตร์และเทคโนโลยีแห่งชาติ (สวทช.) กับ สถาบันวิทยสิริเมธี โดยมี ศ. ดร.จํารัส ลิ้มตระกูล อธิการบดี สถาบันวิทยสิริเมธี และ ดร.ชฎามาศ ธุวะเศรษฐกุล รองผู้อํานวยการ สํานักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมลงนามฯ พร้อมด้วย ดร.ไพรินทร์ ชูโชติถาวร นายกสภาสถาบัน สถาบันวิทยสิริเมธี และนายไกรฤทธิ์ อุชุกานนท์ชัย ประธานกรรมการ ปตท. ให้เกียรติร่วมเป็นสักขีพยาน เพื่อมุ่งเน้นการทํางานวิจัยเป็นหลักร่วมกับ สวทช. พร้อมยกระดับทักษะ ความรู้ ความสามารถ เพื่อเป็นกําลังสําคัญในการขับเคลื่อนประเทศในระดับนานาชาติ
โดยร่วมกันสนับสนุนทุนวิจัยและทุนการศึกษา รวมถึงจัดหาทุนจากหน่วยงานภายนอก ทั้งภาครัฐและเอกชน ทั้งในประเทศและต่างประเทศ อีกทั้งยังร่วมพัฒนาหลักสูตรปริญญาเอกที่มุ่งเน้นการทํางานวิจัยเป็นหลัก และสนับสนุนห้องปฏิบัติการวิจัย เครื่องมือ วัสดุ และอุปกรณ์การวิจัย โดยจะมีการแลกเปลี่ยนข้อมูลการวิจัย รวมทั้งถ่ายทอดผลงานวิจัยและเทคโนโลยีที่ได้พัฒนาขึ้น เพื่อให้เกิดการนําไปประยุกต์ใช้ให้เกิดประโยชน์ต่อไป นอกจากนี้ทั้งสองฝ่ายยังร่วมกันส่งเสริมกิจกรรมทางวิชาการ เช่น การจัดประชุมเชิงวิชาการ หรือการประชุมระดับนานาชาติร่วมกัน สนับสนุนให้นักศึกษาในโครงการได้เปิดโลกทัศน์และเข้าร่วมกิจกรรมต่าง ๆ ในระดับนานาชาติ อันนําไปสู่การสร้างและขยายโอกาสการเรียนรู้และก่อให้เกิดแนวทางร่วมกันในการสร้างงานวิจัยที่มีประโยชน์ต่อประเทศชาติ เสริมแกร่งด้านวิทยาศาสตร์ เทคโนโลยี และนวัตกรรม (วทน.) เพิ่มขีดความสามารถในการแข่งขันเวทีโลกต่อไป
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-พาณิชย์เผย ไทยเข้าร่วมเป็นภาคีมาดริด ยื่นจดเครื่องหมายการค้าในไทย คุ้มครองทั่วโลก
วันพฤหัสบดีที่ 10 สิงหาคม 2560
พาณิชย์เผย ไทยเข้าร่วมเป็นภาคีมาดริด ยื่นจดเครื่องหมายการค้าในไทย คุ้มครองทั่วโลก
รัฐมนตรีว่าการกระทรวงพาณิชย์ (นางอภิรดี ตันตราภรณ์) เปิดเผยว่า เมื่อวันที่ 7 สิงหาคม 2560 กระทรวงพาณิชย์ นําโดยปลัดกระทรวงพาณิชย์ (นางสาววิบูลย์ลักษณ์ ร่วมรักษ์) พร้อมด้วยอธิบดีกรมทรัพย์สินทางปัญญา (นายทศพล ทังสุบุตร)
และเอกอัครราชทูตคณะผู้แทนถาวรไทยประจําองค์การการค้าโลกและองค์การทรัพย์สินทางปัญญาโลก (นางสาวสุนันทา กังวาลกุลกิจ) ได้ยื่นภาคยานุวัติสารพิธีสารมาดริดต่อ นายฟรานซิส เกอร์รี่ ผู้อํานวยการใหญ่องค์การทรัพย์สินทางปัญญาโลก (World Intellectual Property Organization : WIPO) ซึ่งทําให้ประเทศไทยเป็นสมาชิกพิธีสารมาดริดในลําดับที่ 99 และจะมีผลในวันที่ 7 พฤศจิกายน 2560
การเข้าเป็นภาคีพิธีสารมาดริดของไทยจะช่วยอํานวยความสะดวกในการยื่นคําขอจดทะเบียนเครื่องหมายการค้าระหว่างประเทศ ผู้ประกอบการไทยจะได้รับประโยชน์โดยสามารถยื่นคําขอจดทะเบียนเครื่องหมายการค้าที่กรมทรัพย์สินทางปัญญา และขอรับการคุ้มครองในประเทศสมาชิกอื่นๆ 98 ประเทศ ครอบคลุม 114 ดินแดน ได้หลายประเทศในคราวเดียวกัน และสามารถเลือกยื่นคําขอเป็นภาษาอังกฤษ ภาษาฝรั่งเศส หรือภาษาสเปน และชําระค่าธรรมเนียมต่างๆ ในคราวเดียว ซึ่งจะทําให้ได้รับความสะดวก รวดเร็ว และประหยัดค่าใช้จ่ายในการดําเนินการ ขณะเดียวกันระบบมาดริดจะช่วยให้มีการขอรับความคุ้มครองเครื่องหมายการค้าในประเทศไทยเพิ่มมากขึ้น ซึ่งจะช่วยส่งเสริมการค้า การลงทุน และขยายตลาดสินค้าและบริการของไทยให้เติบโตขึ้น
ในวันเดียวกันนี้ อธิบดีกรมทรัพย์สินทางปัญญาได้ลงนามบันทึกความเข้าใจว่าด้วยการพัฒนาข้อมูลรายการสินค้าและบริการของระบบมาดริด (Memorandum of Understanding on the Development of the Thai Version of the Madrid System Goods and Services Database (MGS) ร่วมกับผู้อํานวยการใหญ่ WIPO โดย WIPO จะให้ความช่วยเหลือในการจัดทํารายการสินค้าและบริการของระบบ MGS เป็นภาษาไทย เพื่ออํานวยความสะดวกแก่ผู้ยื่นคําขอเครื่องหมายการค้าผ่านระบบมาดริด
กรมทรัพย์สินทางปัญญาได้ใช้โอกาสนี้ ขอบคุณองค์การทรัพย์สินทางปัญญาโลกที่ให้ความช่วยเหลือกรมทรัพย์สินทางปัญญาในการเตรียมการเพื่อเข้าเป็นภาคีพิธีสารมาดริดมาโดยตลอด และจะสานต่อความร่วมมือด้านทรัพย์สินทางปัญญากับ WIPO ในการพัฒนาระบบทรัพย์สินทางปัญญาของไทยให้มีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีประกอบพิธีวางศิลาฤกษ์อาคารศูนย์ปฏิบัติการแพร่ภาพออกอากาศ การกระจายเสียงและการให้บริการข้อมูลข่าวสารภาครัฐ กรมประชาสัมพันธ์
วันพุธที่ 7 สิงหาคม 2562
นายกรัฐมนตรีประกอบพิธีวางศิลาฤกษ์อาคารศูนย์ปฏิบัติการแพร่ภาพออกอากาศ การกระจายเสียงและการให้บริการข้อมูลข่าวสารภาครัฐ กรมประชาสัมพันธ์
นายกรัฐมนตรีประกอบพิธีวางศิลาฤกษ์อาคารศูนย์ปฏิบัติการแพร่ภาพออกอากาศ การกระจายเสียงและการให้บริการข้อมูลข่าวสารภาครัฐ กรมประชาสัมพันธ์
วันนี้ (6 สิงหาคม 2562) เวลา 16.30 น. พลเอก ประยุทธ์ จันทร์โอชา นายกรัฐมนตรี เดินทางมายังบริเวณพื้นที่ก่อสร้างอาคารศูนย์ปฏิบัติการแพร่ภาพออกอากาศ การกระจายเสียงและการให้บริการข้อมูลข่าวสารภาครัฐ สถานีวิทยุกระจายเสียงแห่งประเทศไทย กรุงเทพมหานคร เพื่อประกอบพิธีวางศิลาฤกษ์อาคารศูนย์ปฏิบัติการแพร่ภาพออกอากาศ การกระจายเสียงและการให้บริการข้อมูลข่าวสารภาครัฐ กรมประชาสัมพันธ์ เพื่อความเป็นสิริมงคล และขวัญกําลังใจแก่ข้าราชการ เจ้าหน้าที่ กรมประชาสัมพันธ์ โดยมี นายเทวัญ ลิปตพัลลภ รัฐมนตรีประจําสํานักนายกรัฐมนตรี พลโท สรรเสริญ แก้วกําเนิด อธิบดีกรมประชาสัมพันธ์ พร้อมด้วย รองอธิบดีกรมประชาสัมพันธ์ นายดุสิต สิงห์คีรี ผู้อํานวยการสถานีวิทยุโทรทัศน์แห่งประเทศไทย คณะผู้บริหารกรมประชาสัมพันธ์ ข้าราชการและเจ้าหน้าที่ที่เกี่ยวข้องให้การต้อนรับและเข้าร่วมพิธี
รัฐมนตรีประจําสํานักนายกรัฐมนตรี ได้กล่าวถึงรายละเอียดการก่อสร้างอาคารว่า มีพื้นที่ใช้สอย 34,545 ตารางเมตร เป็นอาคารคอนกรีตเสริมเหล็ก สูง 8 ชั้น เป็นชั้นบนดิน 6 ชั้น ใต้ดิน 2 ชั้น สามารถจอดรถได้ 300 คัน สําหรับชั้นดาดฟ้ามีลานจอดเฮลิคอปเตอร์ 1 ลํา เพื่ออํานวยความสะดวกด้านการเดินทาง ในกรณีจําเป็นเร่งด่วนแก่ผู้นําประเทศ คณะรัฐมนตรีและบุคคลสําคัญ ทั้งนี้ กรมประชาสัมพันธ์ ได้ส่งมอบพื้นที่แก่บริษัท อาคาร 33 จํากัด ผู้รับจ้างก่อสร้าง เมื่อวันที่1 กรกฎาคม 2562 โดยมีกําหนดแล้วเสร็จตามสัญญา วันที่ 14 มิถุนายน 2565 ใช้เวลาก่อสร้างทั้งสิ้น 3 ปี (ปีงบประมาณ พ.ศ.2562 – 2565) ซึ่งกรมประชาสัมพันธ์ได้จัดทําโครงการก่อสร้างอาคารแห่งใหม่ พร้อมสิ่งอํานวยความสะดวก ที่สามารถตอบสนองภารกิจด้านการประชาสัมพันธ์ของประเทศ ในงบประมาณที่เหมาะสมคุ้มค่า โดยจะเป็นอาคารปฏิบัติการใหม่ ให้กับหน่วยงานสื่อหลัก 3 หน่วยงานในกํากับของกรมประชาสัมพันธ์ คือ สถานีวิทยุโทรทัศน์แห่งประเทศไทย สถานีวิทยุกระจายเสียงแห่งประเทศไทย และสํานักข่าว กรมประชาสัมพันธ์
โอกาสนี้ นายกรัฐมนตรีได้ประกอบพิธีวางศิลาฤกษ์อาคารศูนย์ปฏิบัติการแพร่ภาพออกอากาศฯ โดยจุดเครื่องบูชา พร้อมนําใบเงิน ใบทอง ใบนาก เหรียญเงินไปโปรยลงก้นหลุม เสร็จแล้วปิดทอง เจิมแผ่นศิลาฤกษ์ และวางอิฐทอง นาก เงิน รวมทั้งวางตลับนพรัตน์ในช่องอิฐ แล้ววางแผ่นศิลาฤกษ์ ก่อนโปรยขว้างตอก ดอกไม้ เหรียญเงิน และเหรียญทอง เป็นอันเสร็จพิธี จากนั้น รัฐมนตรีประจําสํานักนายกรัฐมนตรี และอธิบดีกรมประชาสัมพันธ์นํานายกรัฐมนตรีเยี่ยมชมนิทรรศการอาคารศูนย์ปฏิบัติการโดยนายกรัฐมนตรีได้ร่วมถ่ายรูปกับผู้บริหารและข้าราชการกรมประชาสมพันธ์ ก่อนเดินทางกลับ
------------------------
กลุ่มประชาสัมพันธ์และเผยแพร่ สํานักโฆษก